Пизанская Кристина

Пиза Кристинаһы, шулай уҡ Кристина (Христина) де Пизан (; Венеция, 1364/1365 — 1430, Пуасси аббатлығы ) — итальян сығышлы француз урта быуат яҙыусыһы. Ҡатын-ҡыҙҙар араһында тәүге профессиональ яҙыусы, шағирә, ғаиләлә һәм йәмғиәттә ҡатын-ҡыҙ роле тураһында бер нисә фәлсәфәүи трактат авторы (бөтәһе лә француз телендә). Хәҙерге феминист ғалим ҡатын-ҡыҙҙарҙың күбеһе Кристинаның әҫәрҙәрен хәҙерге замандағыфеминистик хәрәкәттәрҙең башланғысы, шул иҫәптән уның «Книга о  Граде жеском » китабын да шулай тип иҫәпләй«…распространена точка зрения, связывающая истоки феминизма с культом человека в эпоху Возрождения. В связи с этим обычно называются имена первых итальянских женщин-писательниц — Изотты Ногароллы, Лауры Череты и, в особенности, венецианки по рождению, творившей во Франции, Кристины Пизанской (1364—1430), автора Книги о Граде Женском. В 1405 она описала в ней идеальный город-убежище всех достойных женщин, ощущающих гнет и несправедливость по отношению к ним окружающих мужчин и общества». — Пушкарёва Н. Л. Феминизм  // Энциклопедия Кругосвет История женщин. Молчание Средних веков. СПб., 2009Успенская В. И. Теоретическая реабилитация женщин в произведениях Кристины Пизанской. Пособие к курсу по истории феминизма. Тверь, ФеминистПресс-Россия. 2003. 56 с.Елизарова Е. Ю. «Социально-политические взгляды Кристины Пизанской (1364—1430)»  // Гендерная теория и историческое знание.

 Биографияһы 
Кристинаның атаһы, Томмазо да Пидзано (сығышы менән Пизанан түгәл, ә Болонья төбәгенән), ул француз короле Карл V һарайында медик һәм астролог булып хеҙмәт иткән. Ул дүрт йәшлек ҡыҙын монарх менән таныштыра. Кристина һарай мөхитендә үҫә һәм король тарафынан Луврҙа барлыҡҡа килтерелгән, быға тиклем Европала үҙенә тиң булмаған китапханаға инеү мөмкинлегенә эйә була. Кристина Пизанскаяның әҙәбиәт буйынса тәрән белем алыуы ошоноң менән  бәйле, ул тап ошо китапханала Рим әҙәбиәте,Данте, Петрарка һәм Боккаччо әҫәрҙәре менән таныша 
ссылка=//upload.wikimedia.org/wikipedia/commons/thumb/2/20/Christine_de_Pisan_and_her_son.jpg/200px-Christine_de_Pisan_and_her_son.jpg|слева|мини|214x214пкс|Кристина Пизанская һәм уның улы
Кристина Пизанская 15 йәшендә король секретары Этьен де Кастелгә кейәүгә сыға. Әммә 1380 йылда , биш йылдан һуң Кристинаның атаһы вафат була, ә 1390 йылда чума эпидемияһында уның иренең ғүмере өҙөлә. Өс балаһы ҡулында тороп ҡалғас, Кристина башта фәҡирлектә ғүмер һөрә, Жан Беррийский һәм Орлеан герцогының ҡурсалауы арҡаһында ғына әҙәби ижад менән шөғөлләнә ала. Ижад юлының башында Кристина мөхәббәт жанрлы балладаларға мөрәжәғәт итә; куртуаз ижадтың был осоро уңышлы була: 1393-1412 йылдарҙа Кристина өс йөҙҙән ашыу баллада һәм төрлө формалағы ҙур булмаған шиғри әҫәрҙәр: рондо, виреле һәм башҡалар - яҙа.

1397 йылда Кристинаның ҡыҙы Мари, королдән бирнә алып, әсәһе Кристинаны ҡалдырып, аббатлыҡҡа китә һәм, сәсен киҫтереп, монахлыҡты ҡабул итә. Кристинаның улы инглиз лорды Джон Монтегю, 3-сө Граф Солсбериға, хеҙмәт итергә инә. Кристина үҙе Англияла һарай янында йәшәргә саҡырыу ала, әммә уны кире ҡаға һәм, күпмелер ваҡыт үткәс, Париждан китә, артабан 11 йыл монастырҙа йәшәй. Был ваҡытта уның әҙәби ижад һәм фәлсәфә тарихы, мифологиялар тураһындағы хеҙмәттәрҙе, Сиркәү дин әһелдәренең яҙмаларын өйрәнеү өсөн ваҡыты күбәйә. Уның үлеменең аныҡ датаһы билдәле түгел.

 Ижады 
Кристина Пизанскаяның төп әҫәрҙәре 1389-1405 йылдарҙа ижад ителгән. Кристина тарафынан илау-һыҡтау традицияһында яҙылған «Книга ста баллад» () китабы уҡыусылар тарафынан бик йылы ҡабул ителә. Яҙыусы был китабында яңғыҙ тол ҡатындың еңел булмаған тормошо тураһында бәйән итә. Ул башҡа шиғри жанрҙарға ла мөрәжәғәт итә — рондо, лэ, вирелэ, ди һәм башҡалар. Ихлас интонация, шиғырҙың нәфислеге уның әҫәрҙәрендә был заманға юҡҡа сыҡҡан куртуазлыҡ идеалдарын  һағыныу менән берләшә. Уның «Послание богу Любви» (, 1399) китабын айырыуса билдәләргә кәрәк, тап ошо китабынан һуң Кристина Пизанскаяның Жан де Мендың  «Роман о Розе» (, 1401)  китабы менән ҡырҡа бәхәсенә инә, һәм «Ди о розе» (, 1401) китабы сыҡҡас ҡына, был бәхәс шунда тамамлана. Замандаштары Кристинаның «Путь долгого учения» (, 1402) тигән энциклопедик поэмаһын, Кристинаның үҙе тарафынан уйлап сығарылған Парнасҡа һәм артабан унан да бейегерәк, Аҡылдың күк тәхетенә мендереүсе әҫәрен, бик йылы ҡабул итә. 1404 йылда Герцог Бургундский Филипп Смелый ҡушыуы буйынса Кристина апологетик «Книгу о деяниях и добрых нравах мудрого короля Карла V» () китабын яҙа; унда тарихсыларға билдәле факттар ғына түгел, ә халыҡ легендалары һәм король биографияһынан көләмәстәр ҙә бар.
ссылка=//upload.wikimedia.org/wikipedia/commons/thumb/4/44/Meister_der_%27Cit%C3%A9_des_Dames%27_002.jpg/250px-Meister_der_%27Cit%C3%A9_des_Dames%27_002.jpg|слева|мини|250x250пкс|«Книга о Граде женском»китабына иллюстрация. XV быуат ҡулъяҙмаһы Париж, Францияның милли китапханаһы
Кристина Пизанскаяның иң билдәле әҫәрҙәренә «Книга о Граде женском» (, 1404—1405 гг.) ҡарай, унда, ҡатын-ҡыҙ үҙенең һәләттәре буйынса ир-егеттән бер ни тиклем дә ҡалышмай, тигән фекер һыҙыҡ өҫтөнә алына. Уңышһыҙ никахтарҙың сәбәбен ул ир-егеттәрҙең һәм ҡатын-ҡыҙҙарҙың аныҡ етешһеҙлектәрендә күргән. Кристина Пизанскаянан XVI быуат Францияһында «ҡатын-ҡыҙҙар тураһында бәхәс» башланып китә. Кристинаның тағы бер нисә проза әҫәрҙәре бар, шул иҫәптән «Книга о военных деяниях и о рыцарстве» (, 1405). Яҙыусының һуңғы әҫәре — «Песнь о Жанне» () Жанна д ' Аркка бағышланған.

Кристина Пизанскаяның хеҙмәттәре XX быуатта Кэннон Виллард, Эрл Джеффри Ричард һәм Симона де Бовуар  кеүек эшмәкәрҙәрҙең тырышлығы менән иғтибарҙы үҙенә йәлеп итә. Кристина Пизанская ижадын тикшереү беҙҙең көндәрҙә лә дауам итә. Мәҫәлән, 2004 йылдан 2009 йылға тиклем Бөйөк Британияның Милли китапханаһында һаҡланған эштәр базаһында Кристина Пизанскаяның ҡулъяҙмалары һәм теле өйрәнелә (проект инициаторы — Эдинбург университеты).

 Һайланма әҫәрҙәре 
ссылка=//upload.wikimedia.org/wikipedia/commons/thumb/5/5c/Christine_de_Pisan_and_Queen_Isabeau_detail.jpg/200px-Christine_de_Pisan_and_Queen_Isabeau_detail.jpg|справа|мини|239x239пкс|Кристина Пизанская үҙенең китабын королеваға тИзабелла Баварскаяға тапшыра. XV быуат ҡулъяҙмаһынан

 «Песнь о Жанне» на сайте Вост. Лит. (поэтический перевод А. Козинского)
 «Послание богу Любви» (L'Épistre au Dieu d’amours; 1399)
 «Послание Офеи Гектору» (L'Épistre de Othéa a Hector; 1399—1400)
 «Ди о розе» (Dit de la Rose; 1402)
 «Книга ста баллад» (Cent Ballades d’Amant et de Dame, Virelyas, Rondeaux; 1402)
 «Путь долгого учения» (Le Chemin de long estude; 1403)
 Livre de la mutation de fortune (1403)
 La Pastoure (1403)
 «Книга о деяниях и добрых нравах мудрого короля Карла V» (Le Livre des fais et bonners meurs du sage roy Charles V; 1404)
 «Книга о Граде женском» (Le Livre de la cité des dames; 1405)
 Le Livre des trois vertus (1405)
 L’Avision de Christine (1405)
 Livre du corps de policie (1407)
 Le Livre des fais d’armes et de chevalerie (1410)
 Livre de paix (1413)
 Les sept psaumes allégorisés
 Ditié de Jehanne d’Arc (1429)

 Текст баҫмалары 


 Christine de Pizan: une femme de science, une femme de lettres. — Paris : H. Champion. — 2008.

 Әҙәбиәт 

 Михайлов А. Д. Литература XIV — первой половины XV в.: [Французская литература] // История всемирной литературы: В 8 томах. — М.: Наука, 1983—1994. — На титл. л. изд.: История всемирной литературы: в 9 т. — Т. 3. — 1985. — С. 218—219.


 Иҫкәрмәләр 

 Һылтанмалар 

Категория:Философ ҡатын-ҡыҙҙар
Категория:XV быуат шағирҙары
Категория:1430 йылда вафат булғандар
Категория:Венецияла тыуғандар
Категория:Алфавит буйынса шәхестәр
Категория:Википедия:Карточкала даталары ҡулдан викилаштырған мәҡәләләр
Категория:Алфавит буйынса яҙыусылар
Категория:Философ ҡатын-ҡыҙҙар